
RAPORT

asupra Proiectului de Lege pentru modificarea și completarea Legii nr. 135/2010 privind Codul de procedură penală precum și a  Legii nr. 286/2009 privind Codul penal

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Proiectul de Lege pentru modificarea și completarea Legii nr. 135/2010 privind Codul de procedură penală precum și a  Legii nr. 286/2009 privind Codul penal,  trimis cu adresa nr. PL-x 634  din 2 decembrie 2019,  înregistrat cu nr. 4c-13/1084  din 3 decembrie 2019.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 26 noiembrie 2019, în condițiile articolului 75 alineatul (2) teza a III- a din Constituția României, republicată.

Consiliul Legislativ, prin avizul nr. 776 din 6 septembrie 2019, a avizat favorabil proiectul de lege.
Consiliul Economic și Social a avizat negativ inițiativa legislativă.

Guvernul României a transmis un punct de vedere prin care nu susține adoptarea proiectului de lege (nr.96/DPSG/22.01.2020).

Comisia pentru drepturile omului, culte și problemele minorităților naționale a avizat negativ proiectul de lege (4c-6/770/11 decembrie 2019).

Comisia pentru egalitatea de șanse pentru femei și bărbați a avizat negativ proiectul de lege (nr. 20/770/11 decembrie 2019).
Proiectul de lege are ca obiect de reglementare completarea Legii nr.135/2010, precum şi modificarea Legii nr.286/2009. Proiectul vizează, potrivit expunerii de motive, majorarea pedepselor pentru infracţiunile săvârşite cu violenţă şi contra vieţii sexuale.
În conformitate cu prevederile art. 62 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă, expunerea de motive, avizul Consiliului Legislativ, avizul Consiliului Economic și Social, precum și punctul de vedere al Guvernului României în şedinţa din 23 septembrie 2025. 


La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor respingerea Proiectului de Lege pentru modificarea și completarea Legii nr. 135/2010 privind Codul de procedură penală precum și a  Legii nr. 286/2009 privind Codul penal.
În raport cu obiectul şi conţinutul reglementării, proiectul de lege face parte din categoria legilor organice.
              PREŞEDINTE,                                                            SECRETAR,
prof. univ. Liviu – Bogdan CIUCĂ                                Petre-Emanoil NEAGU      
Consilier parlamentar, Paul Şerban

